## Podpisy zákonných zástupcov a doručovanie rozhodnutia

Podľa § 144a zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa vyžaduje **podpis oboch zákonných zástupcov** dieťaťa.

Podpis oboch zákonných zástupcov dieťaťa sa nevyžaduje, ak:

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu),*
* jeden z rodičov nie je schopný zo zdravotných dôvodov podpísať sa *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať)* alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením podľa prílohy č. 1).*

Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy **písomné vyhlásenie** (príloha č. 2).

**Rozhodnutie o prijatí** sa doručí obom zákonným zástupcom dieťaťa. Ak sa tak dohodnú zákonní zástupcovia, rozhodnutie možno doručiť len jednému z nich. Túto vzájomnú dohodu deklarujú zákonní zástupcovia písomným vyhlásením podľa § 144a ods. 4 školského zákona, ktoré doručia riaditeľovi základnej školy (príloha č. 2).

Ak je v prihláške uvedená doručovacia adresa len jedného zákonného zástupcu, nepovažuje sa to za nedostatok podania. Ak je v prihláške uvedená doručovacia adresa **len jedného zákonného zástupcu**, riaditeľ základnej školy **nie je povinný druhú doručovaciu adresu zisťovať a rozhodnutie sa doručuje len na známu doručovaciu adresu.** Ak majú obaja zákonní zástupcovia **rôznu doručovaciu adresu**, rozhodnutie sa doručuje každému zákonnému zástupcovi osobitne.

**Dôležité:**

Vzory v prílohách sú odporúčané, teda dokument môže mať aj inú podobu, rozhodujúce je, aby jeho obsah zodpovedal príslušnému ustanoveniu zákona.

**Príloha č. 1**

# Písomné vyhlásenie

Dolupodpísaný/á: *titul, meno a priezvisko, titul zákonného zástupcu*

ako rodič/zákonný zástupca: *meno a priezvisko dieťaťa*

Trvale pobytom: .................................................................................................................................................

Telefón: .............................................................

e-mail: ...............................................................

## týmto písomne vyhlasujem,

že podpísanie prihlášky na vzdelávanie v základnej škole len jedným zákonným zástupcom neznesie odklad. **Zadováženie súhlasu** druhého zákonného zástupcu *uvedie sa titul, meno a priezvisko, titul druhého zákonného zástupcu dieťaťa* **je spojené s ťažko prekonateľnou prekážkou. Podpísanie prihlášky len jedným zákonným zástupcom je v najlepšom záujme dieťaťa.**

Som si vedomý/á toho, že pokiaľ sa zistí, že mnou podpísané písomné vyhlásenie nie je pravdivé, budem znášať všetky z toho vyplývajúce právne dôsledky.

V................................, dňa.........................

...............................................................

podpis zákonného zástupcu (vyhlasovateľa)

**Príloha č. 2**

# Písomné vyhlásenie

Dolupodpísaní: matka/zákonný zástupca 1, titul, meno a priezvisko, titul otec/zákonný zástupca 2, titul, meno a priezvisko, titul

ako zákonní zástupcovia: *meno a priezvisko dieťaťa*

Trvalý pobyt: ........................................................................................................................................

Telefón: .............................................................

e-mail: ...............................................................

## týmto písomne vyhlasujeme, že4

1. všetky písomnosti spojené s prijímaním dieťaťa na základné vzdelávanie bude podpisovať len: *uvedie sa titul, meno a priezvisko, titul zákonného zástupcu, ktorý na základe vzájomnej dohody rodičov bude podpisovať všetky písomnosti spojené s prijímaním dieťaťa na základné vzdelávanie*
2. rozhodnutia žiadame doručovať len: *uvedie sa titul, meno a priezvisko, titul zákonného zástupcu, ktorý na základe vzájomnej dohody zákonných zástupcov bude preberať rozhodnutia týkajúce sa prijímania na základné vzdelávanie*

V................................, dňa.........................

.................................................................

podpis zákonného zástupcu (matka)

.................................................................

podpis zákonného zástupcu (otec)

4 Zakrúžkujte relevantné vyhlásenie